
OPĆINA FUNTANA-FONTANE

Jedinstveni upravni odjel



KLASA: 602-01/26-01/2

URBROJ: 2163-16-01/15-26-6
Funtana-Fontane, 25. kolovoza 2026.

OBAVIJEST 
o sufinanciranju nabave školskog pribora za školsku godinu 2026./2027.
Temeljem Odluke o sufinanciranju nabave školskog pribora za školsku godinu 2026./2027. („Službeni glasnik Općine Funtana“, broj 8/26), Općina Funtana-Fontane u školskoj godini 2026./2027. sufinancirat će nabavu školskog pribora za učenike koji pohađaju osnovnu školu, a koji imaju prebivalište na području općine Funtana-Fontane. 

Nabava školskog pribora za učenike I. razreda osnovne škole sufinancira se u iznosu od 80,00 eura po učeniku, dok se za učenike od II. do VIII. razreda osnovne škole sufinancira u iznosu od 50,00 eura po učeniku.
Roditelji odnosno skrbnici učenika ostvaruju pravo na sufinanciranje nabave školskog pribora temeljem Potvrde o pravu na sufinanciranje nabave školskog pribora za školsku godinu 2026./2027. (u daljnjem tekstu: Potvrda) koju izdaje Jedinstveni upravni odjel Općine Funtana-Fontane.
Roditelji odnosno skrbnici učenika preuzimaju Potvrdu u Jedinstvenom upravnom odjelu Općine Funtana-Fontane, Istarska 17, 52452 Funtana. Ista se može preuzeti svakog radnog dana, u uredovno radno vrijeme Jedinstvenog upravnog odjela Općine Funtana-Fontane, isključivo u razdoblju od 25. kolovoza 2026. do zaključno 30. rujna 2026. godine. 
Potvrda se za učenike Osnovne škole Vladimira Nazora – Scuola elementare Vladimir Nazor u Vrsaru izdaje temeljem uvida u popis učenika iste škole te osobnu iskaznicu učenika ili Uvjerenje o prebivalištu učenika (ne starije od 30 dana od dana izdavanja Potvrde), dok se za učenike koji pohađaju osnovnu školu u Poreču izdaje temeljem uvida u Potvrdu o upisu učenika u osnovnu školu u školskoj godini 2026./2027. te osobnu iskaznicu učenika ili Uvjerenje o prebivalištu učenika (ne starije od 30 dana od dana izdavanja Potvrde). 
Potvrda se može iskoristiti za kupnju školskog pribora u knjižarama Narodne novine d.d., Istraalf d.o.o. – knjižara Matea i Libar d.o.o. u Poreču, zaključno do 31. listopada 2026. godine.
Svi osobni podaci prikupljeni temeljem ove Obavijesti prikupljaju se i obrađuju u svrhu sufinanciranja nabave školskog pribora za školsku godinu 2026./2027., u skladu s propisima koji uređuju zaštitu osobnih i drugih podataka, posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

